Diari Oficial de la Generalitat Valenciana


Sumari del DOGV 5696, del 05-02-2008 (2008/1322)

ORDE de 21 de gener de 2008, de la Conselleria d'Agricultura, Pesca i Alimentació, per la qual s'establixen les bases reguladores de les ajudes d'indemnització compensatòria per als agricultors de zones amb dificultats naturals de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5696

Data del DOGV
:   05-02-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/1322


Data del document
:   21-01-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * agricultor
    * regió de muntanya
    * agricultura de muntanya
    * indemnització
    * zona agrària desfavorida
    * ajuda a l'agricultura
    * desenvolupament rural
    * cooperativa agrícola
    * municipi
    * ajuda pública

ORDE de 21 de gener de 2008, de la Conselleria d'Agricultura, Pesca i Alimentació, per la qual s'establixen les bases reguladores de les ajudes d'indemnització compensatòria per als agricultors de zones amb dificultats naturals de la Comunitat Valenciana. [2008/1322]
El Reglament (CE) número 1698/2005, de 20 de setembre de 2005, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER) establix en la seua secció 2, dins de les mesures destinades a la utilització sostenible de les terres agrícoles, l'ajuda destinada a indemnitzar els agricultors per les dificultats naturals en zones de muntanya i per altres dificultats en zones diferents de les de muntanya. Dins d'estes últimes, d'acord amb l'article 50 d'este reglament, punt 3.a, es contemplen les afectades per l'escassa productivitat de les terres i la climatologia adversa on l'activitat agrícola s'ha de protegir amb la finalitat del manteniment de la població, zones que conformen la llista de zones desfavorides amb risc d'abandó de l'ús de la terra i despoblament. La llista de municipis que conformen les zones desfavorides està en vigor, segons allò que s'ha esmentat en l'article 93 del Reglament (CE) número 1698/2005, fins al 31 de desembre de 2009.
Les prioritats comunitàries de desenvolupament rural per al període de programació 2007-2013 van ser determinades per les directrius estratègiques adoptades per Decisió del Consell de 20 de febrer de 2006 i, concretament, la directriu referida en el punt 3.2 d'esta, la «Millora del medi ambient i de l'entorn rural», s'ha d'escometre donant primacia, entre altres actuacions, a l'aplicació de pràctiques sostenibles en la gestió rural, per a protegir el paisatge, el valor del qual es deu en gran part a l'agricultura, la qual cosa ha de contribuir a reduir l'abandó i la desertificació en les zones desfavorides. Coherentment es tindrà en compte el Reglament (CE) número 1975/2006, pel qual s'establixen disposicions d'aplicació del Reglament (CE) número 1698/2005, pel que fa a l'aplicació dels procediments de control i la condicionalitat en relació amb les mesures d'ajuda al desenvolupament rural.
Esta mesura s'ha de contemplar en el Programa de Desenvolupament Rural de la Comunitat Valenciana per al període 2007-2013, i la present orde té com a finalitat establir les bases per a les convocatòries anuals d'ajudes d'indemnització compensatòria per a les zones de muntanya i les de dificultats naturals diferents de les de muntanya com són les de risc de despoblament de la Comunitat Valenciana. Sense perjuí de l'aprovació del Programa de Desenvolupament Rural per a la Comunitat Valenciana en el període 2007-2013, el Marc Nacional i el Pla Estratègic Nacional, elaborats segons el Reglament (CE) número 1698/2005, resulta convenient transcriure, concretar i determinar aspectes que faciliten l'accés a les ajudes als agricultors de la Comunitat Valenciana.
La present orde es dicta de conformitat amb allò que es disposa en la Llei 38/2003, de 17 de novembre, General de Subvencions i en el Reglament del procediment per a la concessió d'ajudes i subvencions públiques, aprovat pel Reial Decret 2225/1993, de 17 de desembre, pel qual s'aprova el reglament del procediment per a la concessió de subvencions públiques, en allò que no s'opose a l'esmentada llei, així com en el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana i en el Reglament (CE) número 1698/2005, del Consell, de 20 de setembre de 2005, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER).
Per això, i en virtut de les facultats que em conferix l'article 28 de la Llei 5/1983, de 30 de desembre, del Consell i l'article 47.3 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.
ORDENE
Article 1. Bases
La present orde establix les bases que regulen la concessió de les indemnitzacions compensatòries per al període de 2008 al 2013, als agricultors de les zones amb dificultats naturals corresponents a les zones desfavorides de muntanya i les desfavorides per amenaça de despoblament de la llista comunitària de municipis que es relaciona en l'annex I.
Article 2. Objecte de l'ajuda
Les ajudes tenen com a objecte indemnitzar els agricultors pels costos addicionals i les pèrdues d'ingressos derivats de les dificultats naturals amb què han de desenvolupar l'activitat agrària en les seues explotacions, contribuint així, a través de l'ús continuat de les terres i la utilització de mètodes sostenibles, a mantindre el medi rural amb els seus valors propis mediambientals i de paisatge agrari que estan en risc de desaparéixer després de l'abandó i desertificació d'estes zones i al manteniment d'una comunitat rural viable.
Article 3. Beneficiaris
Es podran concedir indemnitzacions compensatòries als titulars d'explotacions agràries ubicades a la Comunitat Valenciana que reunisquen els requisits següents:
1. Ser agricultor a títol principal o titular d'explotació prioritària, bé a títol individual o com a soci d'una explotació agrària constituïda com a cooperativa o societat agrària de transformació.
El soci de cooperativa o SAT podrà percebre la indemnització compensatòria corresponent a la seua quota de participació que, de donar-se el cas, s'acumularà a la de la seua explotació individual als efectes del càlcul d'una indemnització única. Per a determinar el compliment d'este requisit, en allò que a la renda del titular es referix, es tindrà en compte l'Orde APA/2006, de 26 de gener, per la qual es modifica l'article 5 de l'Orde de 13 de desembre de 1995, a l'efecte dels apartats 5 i 6, de l'article 2 de la Llei 19/1995, de 4 de juliol, de Modernització d'Explotacions. La possibilitat d'aplicació del punt 2 de l'anteriorment esmentat article 5, es tindrà en compte només, per a esta línia, quan es donen els casos que s'hagueren produït les situacions excepcionals en l'últim exercici fiscal declarat. Pel que fa al temps de treball dedicat a l'explotació agrària serà preceptiu l'afiliació durant tot l'exercici de l'any de sol·licitud, al règim especial agrari per compte propi o d'autònoms per la branca agrària, per a l'agricultor a títol principal. Per als titulars d'explotació prioritària, a més de l'anterior afiliació serà suficient la del règim especial agrari per compte d'altre. Només en cas de titulars que es jubilen l'any de l'exercici serà suficient que l'esmentada permanència es complisca, almenys, fins a l'últim dia del termini de presentació de sol·licituds.
2. Residir al municipi, en el terme municipal del qual radique totalment o parcialment la superfície agrícola de l'explotació o contigu, i este municipi de residència figure en la llista de municipis de zones desfavorides de muntanya o de despoblament.
Quan la superfície agrícola de l'explotació estiga situada en diversos termes municipals, la condició de residència s'entendrà complida quan, és el municipi de residència de zona desfavorida, part de la superfície agrícola de l'explotació està en l'esmentat terme o en un altre contigu també de zona desfavorida.
3. No estar afectat per cap situació d'incompatibilitat.
4. Estar al corrent de les seues obligacions tributàries i davant de la Seguretat Social.
5. El titular s'haurà de comprometre a mantindre l'activitat agrícola en la seua explotació en zona desfavorida durant almenys cinc anys a partir del primer pagament de l'ajuda, segons allò que s'establix en l'article 14 del Reglament (CE) número 1257/1999 i el punt 2, de l'article 37, d'aplicació a partir de l'1 de gener de 2010, del Reglament (CE) número 1698/2005, excepte jubilació o causa de força major.
6. Complir amb les obligacions establides en l'article 14 de la Llei 38/2003, de 17 de novembre, General de Subvencions.
Article 4. Requisits de l'explotació
1. L'explotació haurà d'estar ubicada a la Comunitat Valenciana, així s'entendrà quan més del 50% del total de la superfície agrícola utilitzada (SAU) de l'explotació està situada a la Comunitat Valenciana.
2. L'explotació ha de tindre tota o part de la SAU en zona desfavorida de muntanya o de risc de despoblament.
3. Les explotacions ramaderes hauran de suportar una càrrega ramadera màxima d'1 UBM per hectàrea de superfície farratgera. Estes explotacions, en tot cas, hauran de tindre una càrrega ramadera mínima de 0,2 UBM per hectàrea de superfície farratgera. No computarà com a indemnitzable la totalitat de la superfície farratgera de les explotacions ramaderes, la càrrega ramadera de les quals no estiga compresa entre el màxim i mínim anteriors.
4. L'explotació ha de tindre més de 2 hectàrees de SAU.
5. D'acord amb l'article 51 del Reglament (CE) número 1698/2005, s'hauran de complir en tota l'explotació del beneficiari els requisits i normes obligatoris establits en els articles 4 i 5, i annexos III i IV del Reglament (CE) número 1782/2003, la qual cosa es definix com a compliment de la condicionalitat, que comprén l'observança dels requisits legals de gestió i les bones condicions agràries i mediambientals.
6. Els beneficiaris hauran de complir les obligacions establides en l'article 14 de la Llei 38/2003, de 18 de novembre, General de Subvencions.
Article 5. Incompatibilitats
La indemnització compensatòria de zones desfavorides és incompatible amb:
- La percepció pel beneficiari d'una pensió de jubilació, del subsidi d'atur o qualsevol altra prestació pública anàloga.
- Amb l'ajuda per cessament anticipat de l'activitat agrària (Reglament (CE) número 1257/1999) o de jubilació anticipada (Reglament (CE) número 1698/2005) .
- Les superfícies acollides al Programa d'Aforestació de Terres Agrícoles no computaran com a indemnitzables.
Article 6. Sol·licituds
1. Mitjançant la resolució del director de l'Agència Valenciana de Foment i Garantia Agrària, es realitzarà la convocatòria pública de les ajudes regulades en la present orde. Esta resolució es publicarà en el Diari Oficial de la Comunitat Valenciana.
2. En aplicació de l'article 8.3 del Reglament (CE) número 1975/2006, la conselleria d'Agricultura, Pesca i Alimentació, en la convocatòria anual de les ajudes, determinarà el model de sol·licitud de la indemnització compensatòria de zones desfavorides, i contindrà totes les dades que són necessàries per a determinar l'admissibilitat de l'ajuda, entre estes les que corresponen a la identitat del titular, sexe, estat civil, identificació del seu cònjuge, si és el cas, la seua residència, dades bancàries, tipus d'explotació i la seua ubicació, i quant a la declaració de parcel·les s'identificaran i localitzaran tots els recintes de la SAU de l'explotació d'acord amb el Sistema d'Informació Geogràfica de Parcel·les Agrícoles (SIGPAC), es declararà la superfície de cada un expressada en ha amb dos decimals, la seua utilització i s'especificarà, a més, el sistema de cultiu, si es tracta de secà o de regadiu. Només podrà sol·licitar-se l'ajuda per la superfície dels recintes que pertanyen a zones desfavorides. Les superfícies declarades es contrastaran amb la informació de recintes en el SIGPAC.
Quan es tracte de superfícies farratgeres per a l'aprofitament del bestiar de l'explotació, el sol·licitant especificarà si es tracta de: praderies per a sega o pastures amb aprofitament superior als 6 mesos per any o d'aprofitament entre 2 i 6 mesos a l'any, cultiu d'aprofitament farratger, o es tracte de guaret, restollada o d'erm a pastures. En el cas de pastures comunals, la superfície a declarar pel ramader en cada parcel·la serà proporcional al nombre dels seus animals respecte del total de bestiar que utilitza la pastura comunal.
3. Els impresos normalitzats per a emplenar els diferents tràmits descrits en la convocatòria es podran trobar els llocs de tramitació, centres PROP de la Generalitat Valenciana, o en la seua pàgina web (http:// www.gva.es).
4. Els agricultors que desitgen obtindre l'ajuda d'indemnització compensatòria corresponent a l'esmentat exercici hauran de presentar una sol·licitud dins del termini establit en la convocatòria d'estes, formalitzada d'acord amb allò que s'ha determinat en l'esmentada convocatòria.
5. La sol·licitud contindrà la declaració expressa de l'agricultor en la qual afirme tindre coneixement de les condicions aplicables per a la concessió de la indemnització compensatòria, la declaració del compliment dels requisits obligatoris, entesos per condicionalitat, en tota la seua explotació i la formulació dels compromisos assumits.
6.Les sol·licituds es presentaran a les oficines de la conselleria d'Agricultura, Pesca i Alimentació o en qualsevol dels altres llocs i formes possibles a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Es dirigiran a la conselleria d'Agricultura, Pesca i Alimentació sempre que l'explotació es trobe ubicada a la Comunitat Valenciana, d'acord amb l'article 4.1.
7. Excepte en els casos de força major i de les circumstàncies excepcionals que es contemplen en l'article 12, la presentació de sol·licituds fora de termini donarà lloc a una reducció de l'1% per dia hàbil dels imports a què el beneficiari hauria tingut dret en cas de presentació de la sol·licitud en el termini previst. En cas de retard superior a 25 dies naturals, la sol·licitud es considerarà inadmissible, d'acord amb l'article 7 del Reglament (CE) número 1975/2006, sobre l'aplicació del Reglament (CE) número 796/2004.
8. El beneficiari haurà de comunicar a l'òrgan concedent, en la sol·licitud d'ajuda, així com en qualsevol altre moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. En el cas que la sol·licitud o concessió d'altres ajudes s'efectue durant la tramitació de l'expedient, esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
Article 7. Modificació
D'acord amb l'article 8.3 del Reglament (CE) número 1975/2006, qualsevol modificació de dades en relació amb la utilització dels recintes i de les parcel·les declarats dins del termini previst per a l'acceptació de sol·licituds, es presentarà per escrit en qualsevol lloc dels determinats per a la presentació de les sol·licituds, dirigit a l'OCAPA corresponent a la ubicació de la seua explotació, a tot tardar el 31 de maig de l'any de la sol·licitud.
Quan l'autoritat competent haja informat l'agricultor de l'existència d'irregularitats en la seua sol·licitud o quan li haja manifestat la seua intenció de dur a terme un control sobre el terreny, i quan este control haja posat de manifest l'existència d'irregularitats, no es podran realitzar els canvis previstos en el paràgraf anterior respecte dels recintes de parcel·les agrícoles afectats per la irregularitat. Tot això, sense detriment de poder-se modificar una sol·licitud en qualsevol moment després de la seua presentació en els casos d'errades obvies reconegudes per les autoritats competents.
Article 8. Documentació que s'ha d'adjuntar a la sol·licitud
Amb la finalitat de poder acreditar-se, per part del sol·licitant, els requisits establits en la present orde a títol personal i de l'explotació, es presentarà juntament amb la sol·licitud d'ajuda:
1. Fotocòpia del DNI/NIF del titular i del seu cònjuge, si fóra el cas.
2. Certificat d'empadronament actualitzat a l'any corresponent a la sol·licitud.
3. Declaració de l'impost sobre la renda de les persones físiques (IRPF) de l'últim exercici. En el cas d'haver-se declarat ingressos en l'apartat del rendiment del treball s'haurà d'acreditar la seua procedència, i en cas de declaració conjunta, la quantitat que s'imputa a cada un dels perceptors. No s'acceptarà el fet que una declaració de la renda servisca per a l'acreditació de la condició d'ATP o A professional en més d'un exercici, sense detriment de l'aplicació d'allò que s'ha establit per als casos de situacions excepcionals esmentades en el punt 1, de l'article 3 de la present orde. Amb la presentació de la sol·licitud, l'agricultor subscriurà autorització perquè l'òrgan gestor puga, en qualsevol moment, demanar informació i els certificats oportuns sobre la correspondència de la documentació presentada amb les dades disponibles a l'Agència Tributària.
4. L'autorització es farà expressa a l'efecte d'obtindre informació sobre la seua vida laboral en la Seguretat Social i determinar la seua afiliació d'acord amb allò que s'establix en l'article tercer. En els casos d'afiliació en el Règim Especial d'Autònoms el sol·licitant aportarà certificat en el qual es determine que ho és per la branca agrària.
5. S'aportarà el document de manteniment de tercers de l'Organisme Pagador, Agència Valenciana de Foment i Garantia Agrària, només en els casos en què no figuren donats d'alta en el Registre de Tercers de l'Agència (GTA) o bé que s'haja produït un canvi de compte bancari.
6. Presentació de declaració responsable del compliment de les seues obligacions tributàries i amb la Seguretat Social, d'acord amb el punt 4, de l'article 24 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. Igualment, per mitjà de la presentació de declaració responsable el titular acreditarà no estar incurs en ningun cas de les altres prohibicions establides en l'article 13 de la Llei 38/2003, General de Subvencions.
7. En el cas de superfícies farratgeres utilitzades en comú, cada ramader aportarà el certificat d'adjudicació expedit per les autoritats locals o provincials competents, en el qual s'expressarà el nombre d'hectàrees assignades amb la identificació de les parcel·les afectades i determinat el període d'utilització dins de l'exercici.
8. A l'efecte de càlcul de l'índex de càrrega ramadera, els titulars d'explotacions de bestiar boví tindran acreditada la titularitat de les unitats de bestiar amb les dades en poder de l'administració en el registre SIMOGAN. En la resta d'espècies, oví, caprí i equí, fins que no estiga operatiu el Registre General d'Explotacions Ramaderes (RERA), el ramader haurà de presentar el llibre d'explotació actualitzat en data de l'exercici de què es tracte.
9. Quan un titular siga soci d'explotació agrària comunitària, cooperativa o SAT aportarà el CIF corresponent i el certificat del secretari de l'entitat pel qual s'acredite la seua condició de soci i la superfície agrícola que, proporcionalment a la seua quota de participació, li correspon; es determinarà la relació de parcel·les assignades a l'efecte de declaració particular del soci. Estes parcel·les haurà d'afegir-les el titular a les altres que explote independentment de la SAT o cooperativa. També es presentarà fotocòpia de l'acta en què conste el nomenament del secretari de l'entitat.
10. Quan es tracte de titular d'explotació prioritària, siga a títol personal o com a soci de SAT o cooperativa, esta qualificació serà verificada amb l'encreuament amb la base de dades corresponent de la conselleria d'Agricultura, Pesca i Alimentació, no obstant això, el titular aportarà la documentació acreditativa de la seua qualificació definitiva com a explotació prioritària o certificacions de pròrroga per a justificar la seua declaració en cas d'incidències derivades dels encreuaments informàtics.
11. Acreditació del règim econòmic matrimonial de separació de béns en cas de matrimoni en què cada cònjuge siga titular d'explotació agrària distinta, d'acord amb la definició establida en l'article 2 de la Llei 19/1995, de 4 de juliol, de Modernització d'Explotacions Agràries.
Article 9. Compliment dels criteris d'admissibilitat i de la condicionalitat
D'acord amb allò que s'establix en el Reglament (CE) número 1975/2006, de la Comissió, de 7 de desembre de 2006, pel qual s'establixen disposicions d'aplicació del Reglament (CE) número 1698/2005, del Consell, pel que fa a l'aplicació dels procediments de control i la condicionalitat en relació amb les mesures d'ajuda al desenvolupament rural, es concreten les actuacions corresponents a la Comunitat Valenciana.
1. Amb la finalitat que es comprove el compliment de les condicions de concessió de l'ajuda, tinguts en compte els criteris d'admissibilitat establits per la normativa comunitària, legislació espanyola i Programa de Desenvolupament Rural, es realitzaran controls administratius i sobre el terreny de conformitat amb els principis establits en el Sistema Integrat de Gestió i Control (SIGC).
Els controls administratius seran exhaustius i s'aplicaran a la totalitat de les sol·licituds. Estos controls administratius inclouran encreuaments amb la base de dades del SIGC respecte de totes les superfícies de les parcel·les declarades.
Els resultats de les comprovacions relacionades amb criteris d'admissibilitat realitzades en l'àmbit del règim de pagament únic i altres règims d'ajuda directa aplicats a la Comunitat Valenciana, es contrastaran amb els establits en la línia d'ajuda regulada en la present orde. Les incidències derivades dels controls administratius detectaran els casos possibles d'inadmissibilitat així com les discrepàncies amb Sistema d'Identificació Geogràfica de les Parcel·les (SIGPAC) en la determinació de les superfícies. La coherència entre allò que s'ha declarat en les sol·licituds i la documentació presentada així com la seua correspondència amb les dades en poder de l'administració determinaran el compliment de les condicions requerides.
Els casos d'incompatibilitat esmentats en l'article tercer seran igualment controlats, tant per encreuaments informàtics com en controls sobre el terreny.
En els casos de duplicitat en declaració de superfícies es requerirà l'acreditació de la titularitat de les parcel·les afectades.
La titularitat del sol·licitant d'ajuda en la present línia, en cas de matrimoni, serà compatible amb la titularitat de les superfícies ostentada pel seu cònjuge en altres línies d'ajuda, excepte en el cas de presentar-se en indemnització compensatòria dos sol·licituds acreditant-se règim econòmic matrimonial de separació de béns.
2. Controls sobre el terreny. Este control es realitzarà, com a mínim, sobre el 5% dels beneficiaris potencials, es consideraran com a tals els sol·licitants que després del control administratiu opten a la condició de beneficiaris. Este control es realitzarà d'acord amb els requisits següents:
a) La notificació a l'interessat de la realització del control es farà de manera que no comprometa el seu propòsit, per la qual cosa la seua antelació no excedirà de 48 hores.
b) La mostra de control del 5% se seleccionarà tenint en compte l'anàlisi de risc i la representativitat de les sol·licituds. Es tindrà en compte l'anàlisi de risc per a la selecció de la mostra, segons s'establisca en el Pla de Control Anual per a la línia, en el qual es tindrà en consideració allò que s'establix en l'article 12 del Reglament (CE) número 1975/2006. La mostra contindrà inclosos un nombre de sol·licituds de forma dirigida, que correspondrà als sol·licitants que en anys anteriors van ser objecte de denegació per irregularitats en el control sobre el terreny. Per representativitat, es vigilarà que l'extracció aleatòria tinga una importància proporcional a les sol·licituds corresponents a les tres províncies i existisquen expedients representatius de les comarques amb major nombre de sol·licituds.
c) En el Pla de Control Anual, l'autoritat competent determinarà el procediment que s'ha de seguir en la realització dels controls pel que fa a l'actuació del controlador, l'abast de la seua actuació en relació amb els requisits, els compromisos i les incompatibilitats; i per a la determinació de superfícies, equipament necessari a utilitzar en casos de discrepàncies i documentació per a comprovacions oportunes. En este pla es determinaran les toleràncies màximes aplicables en els mesuraments.
d) Els controls sobre el terreny s'exerciran sobre la totalitat de les parcel·les sobre les quals haja sol·licitat ajuda l'interessat, no obstant això, el Pla de Controls determinarà, d'acord amb l'article 15 del Reglament (CE) 1975/2006, la possible reducció de la mostra aplicable en la inspecció in situ, la qual s'haurà d'augmentar quan el control revele anomalies.
e) Cada control sobre el terreny es recollirà en un informe de control en el qual es recolliran tots els detalls. El Pla de Controls especificarà, d'acord amb l'article 13 del Reglament (CE) número 1975/2006, cada apartat del contingut de l'esmentat informe, sobretot, en relació amb: persones presents, recintes i parcel·les a controlar, especificitat de superfícies farratgeres i la càrrega ramadera, mesuraments efectuats, firma del titular en relació amb les irregularitats detectades, etc. Quan es detecten irregularitats els interessats rebran una còpia de l'informe de control.
f) Quan l'actuació del sol·licitant impedisca la realització del control, el controlador, en l'acta corresponent, emetrà informe de la circumstància.
g) El Pla de Control determinarà l'aplicació dels increments de la mostra de control sobre el terreny quan els resultats de les inspeccions posen de manifest importants irregularitats, d'aplicació en l'exercici i l'increment de percentatge de controls durant l'any següent. Igualment, es tindrà en compte en un control l'existència d'irregularitats per a augmentar l'abast de la mostra de parcel·les esmentada en l'apartat d anterior.
3. Control de la condicionalitat. El compliment de la condicionalitat es basarà en l'observació dels requisits legals de gestió (annex III del Reglament (CE) número 1782/2003) i a les bones condicions agràries i mediambientals (annex IV del Reglament (CE) número 1782/2003). Este control es realitzarà a través de controls sobre el terreny. Les ajudes contemplades l'article 20 del Reglament (CE) número 1975/2006, seran objecte d'aplicació de la selecció de la mostra de control composta per l'1% del total de beneficiaris. Entre estes ajudes està la indemnització compensatòria regulada en la present orde i aportarà la part corresponent en la mostra objecte de control. D'acord amb el resultat d'estos controls, les reduccions i exclusions en els casos d'incompliments i en funció de la seua repetició, abast, gravetat i persistència, s'aplicaran d'acord amb allò que s'establix en la subsecció II, de la secció «Compliment de la condicionalitat» del Reglament (CE) número 1975/2006.
Article 10. Base per al càlcul de les superfícies declarades. Reduccions i exclusions
En aplicació de l'article 16 del Reglament (CE) número 1975/2006, de 7 de desembre, s'aplicaran els criteris següents:
1. Es consideren del mateix grup de cultiu, a l'efecte d'esta orde, les superfícies declarades per un beneficiari a les quals se'ls aplica un mateix procés de càlcul a partir de la seua diferent dedicació a cultius d'espècies herbàcies, d'utilització per a la pastura del bestiar de l'explotació (pastura permanent, pastura de 2 a 6 mesos, guaret, restollada i erm a pastures), cultius llenyosos i plantacions forestals no fusteres.
2. Quan la superfície determinada d'un grup de cultius siga superior a la declarada en la sol·licitud d'ajuda, serà esta última la que es tinga en compte per al càlcul de l'import de l'ajuda. Si la superfície declarada sobrepassa la superfície determinada per a eixe grup de cultiu, serà esta última la que es tinga en compte per al càlcul de l'import de l'ajuda.
3. Quan la superfície declarada siga superior a la determinada per a un grup de cultius, l'ajuda es calcularà sobre la base de la superfície determinada, una vegada sostret el doble de la diferència en excés, si esta fóra superior al 3% o a dos hectàrees, però inferior o igual al 20% de la superfície determinada. Si la diferència és superior al 20% de la superfície determinada no es concedirà ajuda pel total de la superfície d'este grup de cultius.
4. Si la diferència en excés anteriorment esmentada superara el 30% de la superfície determinada, contemplant la declaració globalment, el sol·licitant quedarà exclòs de l'ajuda d'indemnització compensatòria per a l'exercici de què es tracte.
5. Si la diferència en excés de superfície declarada sobre la determinada, segons l'anterior, fóra superior al 50%, el titular quedarà exclòs, a més, de nova ajuda fins a un import igual a la diferència entre les calculades per a la superfície declarada, d'una banda, i per a la superfície determinada, d'una altra, que es deduirà d'aquella que tinguera dret per les sol·licituds que presente durant els tres anys civils següents, d'acord amb l'article 16.6 del Reglament (CE) número 1975/2006.
6. Quan les diferències entre la superfície declarada i la superfície determinada foren imputables a irregularitats comeses intencionadament, el sol·licitant serà exclòs de l'ajuda d'indemnització compensatòria en l'exercici FEADER que es tracte, en les condicions establides en l'article 53, paràgraf primer, del Reglament (CE) número 796/2004.
7. En cas d'impediment del control, per causa del sol·licitant o representant, l'ajuda li serà denegada.
8. L'incompliment del compromís adquirit de mantindre l'activitat agrària en la seua explotació pel titular donarà lloc a la denegació de l'ajuda en l'exercici corresponent al control i la seua exclusió en cas de sol·licitar-la, en l'exercici següent. Sense detriment d'aplicar altres reduccions de l'ajuda en funció de la gravetat, abast, persistència i intencionalitat de l'incompliment, per aplicació de norma general establida d'acord amb l'article 18 del Reglament (CE) número 1975/2006.
Article 11. Import i càlcul de les ajudes
1. Per al càlcul de les ajudes s'aplicaran els processos que es detallen en l'annex II de la present orde, i s'aplicaran les bases següents:
a) L'ajuda a concedir per explotació i any d'exercici serà d'un import mínim de 300 euros i un màxim de 3.000 euros.
b) La superfície agrícola base per al càlcul serà la que resulte d'aplicar sobre la superfície determinada, després dels controls corresponents, les reduccions, si és el cas, d'acord amb l'article anterior.
c) La superfície de regadiu indemnitzable per explotació, a l'efecte de còmput, tindrà un límit de 5 ha.
d) A la superfície farratgera, la destinada a l'alimentació del bestiar en forma de pasturatge o sega, i a la superfície agrícola de cultius se'ls aplicarà els coeficients reductors establits en l'annex II per a obtindre la superfície indemnitzable per grup de cultiu.
e) La superfície indemnitzable serà diferenciada en el càlcul d'acord amb la seua ubicació en zona de muntanya o desfavorida per despoblament, segons els mòduls de l'annex II.
f) Finalment, seran aplicats els factors corresponents a un coeficient en funció de la renda de referència corresponent a l'esmentat exercici establida per orde del Ministeri d'Agricultura, Pesca i Alimentació, i un altre coeficient que regula l'ajuda disminuint-la progressivament a la seua major dimensió segons la taula de trams establida en l'annex II.
g) El grup de superfície farratgera per a l'alimentació del bestiar quedarà supeditada la seua participació en el càlcul de l'ajuda al compliment del requisit dels límits de càrrega ramadera. Per al càlcul de les unitats de bestiar major (UBM) de l'explotació s'aplicarà la taula de conversió de l'annex V del Reglament (CE) número 1974/2006, de 15 de desembre de 2006, aplicada a bous, vaques i altres animals de l'espècie bovina de més de sis mesos, equins de més de 6 mesos i adults de l'espècie d'oví i caprí.
Article 12. Casos de força major
A l'objecte previst en l'article 47 del Reglament (CE) número 1974/2006, es reconeixeran les següents categories de casos de força major o de circumstàncies excepcionals:
a) Defunció de l'agricultor.
b) Llarga incapacitat professional del beneficiari.
c) Expropiació d'una part important de l'explotació, si esta expropiació no era previsible el dia en què es va subscriure el compromís.
d) Catàstrofe natural greu que afecte considerablement les terres de l'explotació.
e) Destrucció accidental dels edificis per al bestiar de l'explotació.
f) Epizoòtia que afecte la totalitat o una part del bestiar del productor.
Estos casos s'hauran de notificar per escrit, i s'aportaran les proves pertinents a completa satisfacció de l'autoritat de gestió d'estes ajudes, en el termini de deu dies hàbils a partir del moment en què l'agricultor o el seu drethavent estiga en condicions de fer-ho.
Article 13. Procediment de concessió de l'ajuda en cas de limitació pressupostària
La concessió de les subvencions previstes en esta orde, es realitzarà per mitjà del procediment de concurrència competitiva a què es referix l'article 22 de la Llei 38/2003, de 17 de novembre, General de Subvencions.
Per a l'atorgament de les subvencions regulades en la present orde, se seguiran els criteris de prioritat, per orde decreixent, que a continuació s'establixen:
1r. Titulars d'explotacions amb SAU en zona de muntanya.
2n. Titulars d'explotacions prioritàries de zona desfavorida per despoblament.
3r. Titulars amb edat igual o inferior a quaranta anys o dona.
4t. Resta d'explotacions de zona desfavorida per despoblament.
En cas d'igualtat entre sol·licituds, s'atendran en primer lloc les dels sol·licitants que acrediten que ocupaven, amb anterioritat a la publicació d'esta orde, un major percentatge de treballadors discapacitats en relació a les seues respectives plantilles, o que es comprometen a contractar un percentatge major de treballadors discapacitats durant l'àmbit temporal de la subvenció o que acrediten un increment en les quotes previstes en la normativa vigent per a les mesures alternatives a la contractació de treballadors discapacitats, d'acord amb el Decret 279/2004, del Consell, de la Generalitat. Si persistix l'empat, s'atendran per orde cronològic a la data de registre d'entrada.
Article 14. La instrucció del procediment
1. La instrucció del procediment correspon a les direccions territorials de la conselleria d'Agricultura, Pesca i Alimentació, que realitzaran d'ofici totes les actuacions que estimen necessàries per a la determinació, el coneixement i la comprovació de les dades en virtut de les quals s'haja de pronunciar la resolució.
2. L'avaluació de les sol·licituds, d'acord amb els criteris establits en l'article 13 d'esta orde, serà efectuada per l'òrgan col·legiat que es preveu en este apartat i constituït pel cap del Servici de Gestió Agrària Sostenible, el cap de secció i un tècnic de l'esmentat servici.
3. Després de la valoració de l'expedient tramitat, la proposta de concessió es formularà a l'òrgan concedent per l'òrgan col·legiat a través de l'òrgan instructor.
Article 15. Resolució de concessió
1. La competència per a la resolució de les ajudes regulades en la present orde serà del director/a general amb competències en matèria de foment de la competitivitat de les explotacions agràries i ramaderes, i l'increment de la seua sostenibilitat, per delegació de l'Acord del 31 de juliol de 2007, pel qual es deleguen les funcions d'autorització del pagament de fons FEADER entre l'organisme pagador i els altres òrgans administratius de la conselleria d'Agricultura, Pesca i Alimentació (DOCV número 5588, de 30.08.2007).
2. El termini màxim per a resoldre i notificar la resolució de les ajudes serà de sis mesos, comptats a partir de la data de publicació de la convocatòria anual. Transcorregut el termini màxim sense que s'haja notificat resolució expressa, els interessats podran entendre desestimada la seua sol·licitud per silenci administratiu, de conformitat amb allò que es disposa en l'article 44 de la Llei 30/92, de Règim Jurídic de les Administracions Públiques i del Procediment Administratiu Comú.
3. La resolució de concessió indicarà expressament que l'ajuda està subvencionada pel FEADER en virtut del Programa de Desenvolupament Rural de la Comunitat Valenciana, 2007-2013, així com l'eix II del programa.
4. La resolució a què es referix el present article posa fi a la via administrativa, es pot interposar contra esta recurs contenciós administratiu en el termini de dos mesos, a comptar des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es preveu en els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjuí de la interposició del recurs potestatiu de reposició davant del director de l'Agència Valenciana de Foment i Garantia Agrària en el termini d'un mes, des de l'endemà de la notificació, d'acord amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5. La concessió de l'ajuda queda condicionada a la decisió positiva de la Comissió Europea que aprove el PDR de la Comunitat Valenciana.
Article 16. Finançament
El pagament de les ajudes es farà a càrrec de la línia pressupostària corresponent al capítol IV, de l'Agència de Foment i Garantia Agrària, línia SE832000 (fons FEADER), que corresponen a l'aplicació a la Comunitat Valenciana de la política agrària comunitària, amb els límits pressupostaris que s'indicaran en cada resolució anual de convocatòria de les ajudes.
Article 17. Incompliment i reintegrament
Si el beneficiari de les subvencions previstes en esta orde incomplira els compromisos i les condicions previstes en la present disposició, amb independència d'altres responsabilitats en què haguera pogut incórrer, perdria el dret a la subvenció concedida, amb l'obligació de reembossar les quantitats ja percebudes, incrementades amb els interessos de demora calculats segons allò que s'establix en la corresponent Llei de Pressupostos Generals de l'Estat. Els interessos es calcularan en funció del temps transcorregut entre la notificació de l'obligació de reembossament a l'interessat i el reembossament o la deducció.
Article 18. Devolució dels pagaments indegudament percebuts
En els casos de pagaments indeguts s'aplicarà el procediment de reintegrament establit per l'organisme pagador en aplicació de l'article 73 del Reglament (CE) número 796/2004, i subsidiàriament allò que s'establix en la Llei 38/2003, de 17 de novembre, General de Subvencions i el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Article 19. Definicions
Per a l'adequada concreció d'allò que s'establix en la present orde es relaciona la localització de les següents definicions d'aplicació:
- Explotació agrària, activitat agrària, titular d'explotació agrària, agricultor a títol principal, agricultor professional, renda de referència i explotació agrària prioritària, d'acord amb l'article 2 de la Llei 19/1995, de Modernització d'Explotacions Agràries.
- Recinte SIGPAC, segons el Reial Decret 2352/2004.
- Superfície agrària utilitzada, segons l'annex I del Reglament (CE) número 1444/2002, que modifica la Decisió 2000/115/CE, de la Comissió.
Article 20. Revisió
Tota alteració de les condicions tingudes en compte per a la concessió de la subvenció podrà donar lloc a la modificació de la resolució de concessió.
Article 21. Publicitat de les ajudes
Com a mínim, una vegada a l'any, l'Agència Valenciana de Foment i Garantia Agrària, com a autoritat competent de gestió del Programa de Desenvolupament Rural de la Comunitat Valenciana, publicarà, en versió electrònica o impresa, la llista de beneficiaris de les ajudes, les denominacions de les operacions subvencionades i els imports de les ajudes públiques assignades a estes operacions.
Article 22. Custòdia
De conformitat amb allò que es disposa en l'article 9 del Reglament (CE) número 885/2006, els justificants dels gastos finançats i dels ingressos assignats que haja de recopilar el FEADER es mantindran a disposició de la Comissió durant, almenys, els tres anys següents a aquell en què l'organisme pagador realitze el pagament final.
DISPOSICIÓ ADDICIONAL
El règim jurídic de les subvencions previstes en esta orde s'haurà d'aplicar conforme al contingut del Marc Nacional de Desenvolupament Rural 2007-2013 i del Programa de Desenvolupament Rural per a la Comunitat Valenciana 2007-2013, i es procedirà a la modificació d'esta orde, una vegada aprovats estos, si resulta necessari per a adequar-la al seu contingut.
DISPOSICIÓ FINAL
La present orde entrarà en vigor l'endemà de la publicació en el Diari Oficial de la Comunitat Valenciana.
València, 21 de gener de 2008
La consellera d'Agricultura, Pesca i Alimentació,
MARITINA HERNÁNDEZ MIÑANAAnnex II
Mètode de càlcul de les ajudes. En relació amb allò que s'establix en l'apartat octau de l'annex I, s'aplicarà el procediment i mòduls i coeficients següents:
1. Mòduls de base
Zona desfavorida Euros/ha de superfície indemnitzable (SI)
Muntanya 94 euros/ha
Despoblament 57 euros/ha
Al mòdul base se li apliquen dos coeficients correctors en funció de:
Superfície indemnitzable de l'explotació (C1).
Base imposable general declarada pel titular de l'explotació (C2).
Coeficient C1
Superfície indemnitzable en les explotacions Coeficient aplicable al mòdul base.
Fins a 5 primeres hectàrees 1,00
Tram des de més de 5 hectàrees i fins a 25 hectàrees 0,75
Tram des de més de 25 i fins a 50 hectàrees 0,50
Tram des de més de 50 i fins a 100 hectàrees 0,25
Més de 100 hectàrees (s'exclouen les superfícies que excedixen) 0,00
Coeficient C2
Base imposable general declarada pel beneficiari Coeficient aplicable al mòdul base.
Menys del 50 per 100 de la renda de referència 1,20
Més del 50 per 100 de la renda de referència 1,00
2. Coeficients reductors Ci aplicables a les superfícies farratgeres
Coeficient Ci
Hectàrees de pastures permanents 1,00
Hectàrees de pastures aprofitables per
un període de dos a sis mesos 0,50
Hectàrees de guaret, restollada i erm a pastures 0,15
3. Coeficients correctors Cj aplicables a les unitats equivalents de cultiu (UEC)
Coeficient Cj
Hectàrees de regadiu 1,00
Hectàrees de conreu extensiu i plantacions de secà 0,50
Hectàrees de plantacions no fusteres, forestals i arbustives 0,30
4. Càlcul de la superfície indemnitzable (SI)
És el resultat de sumar a la superfície farratgera computable les unitats equivalents de cultiu.
SI (en ha) = Suma (Si\*Ci) + Suma (Sj\*Cj)
I és:
SI = Superfície indemnitzable en ha.
Si = Superfície farratgera en ha.
Ci = Coeficient aplicable a les superfícies farratgeres.
Sj = Superfície de cultiu en ha.
Cj = Coeficient aplicable a les superfícies de cultius.
5. Càlcul de les ajudes
L'ajuda per explotació es calcularà com seguix:
Ajuda (euros) = (superfície indemnitzable en ha \* mòdul base en euros/ha \* coeficients aplicables al mòdul base).
Independentment del càlcul així establit en funció de coeficients de reducció segons trams de dimensió creixents de les explotacions, sempre serà aplicable un mínim de 25 €/ha de SAU determinada amb dret a ajuda, sense sobrepassar el màxim de 3.000 €/explotació.
Anexo II
Método de cálculo de las ayudas. En relación con lo establecido en el apartado octavo del anexo I, será de aplicación el procedimiento y módulos y coeficientes siguientes:
1. Módulos de base:
Zona desfavorecida Euros /ha. de superficie indemnizable (SI)
Montaña 94 euros/ha.
Despoblamiento 57 euros/ha.
Al módulo base se le aplican dos coeficientes correctores en función de:
Superficie indemnizable de la explotación (C1).
Base imponible general declarada por el titular de la explotación (C2).
Coeficiente C1
Superficie indemnizable en las explotaciones Coeficiente aplicable al módulo base.
Hasta 5 primeras hectáreas 1,00
Tramo desde más de 5 hectáreas y hasta 25 hectáreas 0,75
Tramo desde más de 25 y hasta 50 hectáreas 0,50
Tramo desde más de 50 y hasta 100 hectáreas 0,25
Más de 100 hectáreas(se excluyen las superficies que exceden) 0,00
Coeficiente C2
Base imponible general declarada por el beneficiario Coeficiente aplicable al módulo base.
Menor del 50 por 100 de la renta de referencia 1,20
Mayor del 50 por 100 de la renta de referencia 1,00
2. Coeficientes reductores Ci aplicables a las superficies forrajeras.
Coeficiente Ci
Hectáreas de pastos permanentes 1,00
Hectáreas de pasto aprovechable por
un periodo de dos a seis meses 0,50
Hectáreas de barbecho, rastrojera y erial a pastos 0,15
3. Coeficientes correctores Cj aplicables a las Unidades Equivalentes de Cultivo(UEC).
Coeficiente Cj
Hectáreas de regadío 1,00
Hectáreas de cultivo extensivo y plantaciones de secano 0,50
Hectáreas de plantaciones no maderables, forestales y arbustivas 0,30
4. Cálculo de la Superficie Indemnizable (S.I.)
Es el resultado de sumar a la superficie forrajera computable las unidades equivalentes de cultivo.
S.I. (en Has.) = Suma (Si\*Ci) + Suma (Sj\*Cj)
Siendo:
S.I. = Superficie indemnizable en Ha.
Si = Superficie forrajera en Ha.
Ci = Coeficiente aplicable a las superficies forrajeras.
Sj = Superficie de cultivo en Ha.
Cj = Coeficiente aplicable a las superficies de cultivos.
5. Cálculo de las ayudas.
La ayuda por explotación se calculará como sigue:
Ayuda (euros) = (Superficie indemnizable en Has \* módulo base en euros/ha \* Coeficientes aplicables al módulo base).
Independientemente del cálculo así establecido en función de coeficientes de reducción según tramos de dimensión crecientes de las explotaciones, siempre será aplicable un mínimo de 25 €/ ha. de SAU determinada con derecho a ayuda, sin sobrepasar el máximo de 3.000 €/ explotación.